LIETUVOS RESPUBLIKOS VYRIAUSYBĖ

N U T A R I M A S

DĖL GYVENTOJŲ PAPILDOMŲ IŠLAIDŲ, SUSIJUSIŲ SU KAI KURIŲ PREKIŲ KAINŲ PADIDĖJIMU, KOMPENSAVIMO IR BIUDŽETINIŲ ĮSTAIGŲ DARBUOTOJŲ DARBO APMOKĖJIMO DIDINIMO

1991 m. birželio 27 d. Nr. 250

Vilnius

Siekdama padidinti biudžetinių įstaigų bei organizacijų darbuotojų darbo užmokestį, priartinti jo lygį prie gamybos šakų darbuotojų darbo užmokesčio lygio, kompensuoti papildomas gyventojų išlaidas, susijusias su maisto produktų ir kai kurių kitų prekių kainų padidėjimu, taip pat vaikiško asortimento prekių pabrangimu dėl jų gamybos dotavimo panaikinimo, ir atsižvelgdama į minimalaus gyvenimo lygio pakitimą bei didindama valstybės paramą mažai aprūpintoms šeimoms, Lietuvos Respublikos Vyriausybė nutaria:

1. Nustatyti, kad padidėjusios dėl vaikiško asortimento prekių gamybos dotavimo panaikinimo ir maisto produktų, kai kurių kitų prekių bei ikimokyklinių įstaigų paslaugų pabrangimo gyventojų išlaidos kompensuojamos bei darbo apmokėjimo proporcijos reguliuojamos šiomis priemonėmis:

didinamas darbo užmokestis, pensijos, stipendijos ir kitos nuolatinės išmokos;

didinama socialinė pašalpa – tobulinamos jos mokėjimo sąlygos ir garantuojamos didesnės pajamos;

mokama minimali socialinė pašalpa šeimoms, auginančioms vaikus;

suteikiama teisė savivaldybėms, atsižvelgiant į konkrečią situaciją, teikti paramą socialiai remtiniems asmenims iš tam reikalui papildomai skiriamų Lietuvos valstybės biudžeto lėšų.

2. Nustatyti, kad:

2.1. biudžetinių įstaigų bei organizacijų darbuotojų darbo užmokestis didinamas vidutiniškai l50 rublių per mėnesį, iš kurių 95 rubliai yra kiekvienam darbuotojui personaliai garantuota suma, o 55 rubliai – vidutinis darbo užmokestį didinantis diferencijuotas priedas, mokamas įvertinus tarpšakinę darbo užmokesčio diferenciaciją ir darbo efektyvumą;

2.2. ūkinių (pelno siekiančių) ir kitų įmonių bei organizacijų darbuotojams darbo užmokestis didinamas vidutiniškai 135 rubliais (įskaitant fizinių asmenų pajamų mokestį), Lietuvos Respublikos Vyriausybės 1991 m. birželio 24 d. nutarime Nr. 247 „Dėl ne maisto prekių kainų patikslinimo“ nustatyta tvarka perskaičiuojant jų produkcijos kainas. Kiekvienam darbuotojui personaliai garantuota suma yra lygi darbo užmokesčio padidinimui, kuris leistas įmonei, bet ji negali būti didesnė kaip 70 rublių.

Iš dalies pakeičiant Lietuvos Respublikos Vyriausybės 1991 m. gegužės 23 d. nutarimo Nr. 207 „Dėl valstybinių ir valstybinių akcinių įmonių pelno dvigubo apmokestinimo sąlygų panaikinimo ir šių įmonių vadovų darbo apmokėjimo“ 2 punktą, patikslinti valstybinių ir valstybinių akcinių įmonių vadovų (direktorių, valdybų pirmininkų, administracijos vadovų) maksimalius tarnybinius atlyginimus, kurių mokėjimo išlaidos įtraukiamos į produkcijos (paslaugų) savikainą pagal įmonių grupes: I grupė – iki 855 rublių per mėnesį; II grupė – iki 1005 rublių per mėnesį; III grupė – iki 1155 rublių per mėnesį;

2.3. visa kiekvienam darbuotojui personaliai garantuota darbo užmokestį didinanti suma, jam pageidaujant, avansu turi būti išmokėta iki 1991 m. liepos 6 dienos. Jeigu įmonėms tuo metu nepakanka lėšų šiam reikalui, jos turi teisę naudotis Lietuvos banko ir kitų Lietuvos valstybinių bankų kreditu.

Jeigu ši suma nebuvo išmokėta avansu, tai visa kiekvienam darbuotojui personaliai garantuota darbo užmokestį didinanti suma turi būti išmokėta artimiausiu darbo užmokesčio arba avanso mokėjimo metu;

2.4. už šio nutarimo 2.2 ir 2.3 punktų vykdymą atsako įmonių generaliniai direktoriai.

3. Patvirtinti ir taikyti nuo šio nutarimo įsigaliojimo dienos biudžetinių įstaigų ir organizacijų darbuotojų tarnybinius atlyginimus ir tarifinius atlygius pagal 1–8 priedėlius. Per 15 dienų atitinkamai pertvarkyti Lietuvos Respublikos Vyriausybės vadovų ir aparato darbuotojų, Lietuvos Respublikos Aukščiausiosios Tarybos aparato darbuotojų, prokuratūros, teisėjų, notarų ir arbitrų, valstybės kontrolės, aplinkos apsaugos, kultūros paveldo, muitinių, vidaus reikalų, valstybės saugumo ir krašto apsaugos sistemų pareigūnų tarnybinius atlyginimus ir kitas darbo apmokėjimo sąlygas.

4. Ministerijos, departamentai ir kitos valstybinės tarnybos bei savivaldybės, vadovaudamiesi Lietuvos Respublikos Vyriausybės 1991 m. vasario 22 d. nutarimo Nr. 74 „Dėl biudžetinių įstaigų ir organizacijų darbuotojų darbo užmokesčio padidinimo“ (Žin., 1991, Nr. 7-213) 5, 6 ir 7 punktais, turi nustatyti ir taikyti jų reguliavimo sferai priskirtoms įstaigoms ir organizacijoms naujus tarnybinius atlyginimus ir tarifinius atlygius bei kitas darbo apmokėjimo sąlygas.

Suteikti biudžetinių įstaigų ir organizacijų vadovams teisę, neviršijant darbo apmokėjimui skirtų lėšų, nustatyti darbuotojams neriboto dydžio priemokas už papildomai atliekamus darbus arba laikinai nesančių darbuotojų pareigų vykdymą. Šios priemokos mažinamos arba naikinamos, kai tokie darbai nevykdomi.

Biudžetinių įstaigų ir organizacijų pagal įstatymus sudaromose kolektyvinėse sutartyse konkretinama darbuotojų premijavimo, priedų ir priemokų (tarp jų nustatytų Lietuvos Respublikos darbo apmokėjimo įstatyme) skyrimo tvarka bei dydžiai, taip pat kitos darbo apmokėjimo ir organizavimo sąlygos.

Įvedus šiuo nutarimu patvirtintas biudžetinių įstaigų ir organizacijų darbuotojų darbo apmokėjimo sąlygas, pripažinti netekusiais galios Lietuvos Respublikos Vyriausybės 1990 m. balandžio 18 d. nutarimo Nr. 116 „Dėl kai kurių vadovaujančiųjų darbuotojų atlyginimo ir jų skatinimo tvarkos“ 6 punkto antrąją pastraipą, Lietuvos Respublikos Vyriausybės 1991 m. vasario 22 d. nutarimo Nr. 74 „Dėl biudžetinių įstaigų ir organizacijų darbuotojų darbo užmokesčio padidinimo“ 1 punktą, Lietuvos Respublikos Vyriausybės 1991 m. kovo 29 d. nutarimą Nr. 110 „Dėl Lietuvos Respublikos Vyriausybės 1991 m. vasario 22 d. nutarimo Nr. 74 papildymo ir dalinio pakeitimo“ ir Lietuvos Respublikos Vyriausybės 1991 m. gegužės 28 d. nutarimo Nr. 213 „Dėl Lietuvos Respublikos Vyriausybės 1991 m. vasario 22 d. nutarimo Nr. 74 dalinio pakeitimo“ 1 punktą.

5. Nustatyti, kad nuo šio nutarimo įsigaliojimo dienos, apmokant už kasmetines atostogas, prie l2 mėnesių darbo užmokesčio, iš kurio skaičiuojamas vidutinis darbo užmokestis atostogoms apmokėti, pridedama:

biudžetinėse įstaigose bei organizacijose – šio nutarimo 2.1 punkte nustatyta kiekvienam darbuotojui personaliai garantuota suma ir Lietuvos Respublikos Vyriausybės 1991 m. vasario 22 d. nutarimo Nr. 73 „Dėl gyventojų papildomų išlaidų, susijusių su būtiniausių prekių kainų padidėjimu, kompensavimo“ (Žin., 1991, Nr. 7-212) 2 punkte nustatyta būtinoji, kiekvienam darbuotojui personaliai garantuota kompensacija, padauginta iš tiek mėnesių, kiek per skaičiuojamąjį 12 mėnesių laikotarpį nebuvo nustatyta personaliai garantuota suma (kompensacija) arba ja padidintas darbo užmokestis;

ūkinėse (pelno siekiančiose) ir kitose įmonėse bei organizacijose – šio nutarimo 2.2 punkte nustatyta kiekvienam darbuotojui personaliai garantuota suma ir Lietuvos Respublikos Vyriausybės 1991 m. vasario 22 d. nutarimo Nr. 73 3.2 punkte nustatyta būtinoji, kiekvienam darbuotojui personaliai garantuota kompensacija, padauginta iš tiek mėnesių, kiek per skaičiuojamąjį 12 mėnesių laikotarpį nebuvo nustatyta personaliai garantuota suma (kompensacija) arba ja padidintas darbo užmokestis.

Ši tvarka taikoma ir apskaičiuojant kompensaciją už nepanaudotas atostogas.

6. Taikyti šias išmokų didinimo normas:

6.1. didinti 60 rublių per mėnesį pensijas nedirbantiems pensininkams ir pašalpas šiems asmenims: bedarbiams, gaunantiems bedarbio pašalpas (išskyrus minimalias), jeigu jos buvo paskirtos iki šio nutarimo įsigaliojimo, taip pat esančioms nėštumo bei gimdymo atostogose ir gaunančioms nėštumo bei gimdymo pašalpas dirbančioms moterims, ir atleistiems iš darbo asmenims, gaunantiems išeitines bei įsidarbinimo laikotarpiui skirtas pašalpas;

6.2. didinti 55 rublių per mėnesį stipendijas (išskyrus socialines) dieninio skyriaus studentams (moksleiviams).

7. Nustatyti, kad:

7.1. dirbantiems pensininkams didinamas darbo užmokestis, o ne pensija. Darbovietės, priėmusios į darbą pensininkus, per 5 dienas praneša apie tai socialinio draudimo ar kitoms pensiją skyrusioms įstaigoms (pagal dirbančio pensininko gyvenamąją vietą). Jeigu pensiją su kompensacijomis gavo dirbantis pensininkas, padidinimo suma (kompensacijos) bei trigubo dydžio bauda neginčo tvarka išieškoma iš įmonės lėšų į valstybinio socialinio draudimo biudžetą;

7.2. pensininkams, dirbantiems ne visą (0,25, 0,5 ir 0,75) etatą, kartu su pensija pagrindinėje darbovietėje iš valstybinio socialinio draudimo lėšų mokama kompensacijų dalis, proporcinga neužimto etato daliai;

7.3. dirbantiems ir gaunantiems pensiją darbovietėje pensininkams nemokamų atostogų, kurios suteikiamos pagal įstatymus, laikotarpiu pagrindinėje darbovietėje mokamos kompensacijos iš priskaičiuotų valstybiniam socialiniam draudimui lėšų proporcingai nemokamų atostogų laikotarpiui;

7.4. pensininkams, dirbantiems dalį etato bei turintiems tuo metu nemokamų atostogų ir gaunantiems pensiją ne darbovietėse, kompensacijos mokamos pristačius atitinkamas pažymas šio nutarimo 7.2 ir 7.3 punktuose nustatyta tvarka;

7.5. nedirbantiems pensininkams kompensacijos mokamos nuo 1991 m. liepos 1 d. pagal socialinio draudimo įstaigų pateiktus žiniaraščius įprastinėse išmokų gavimo vietose;

7.6. kiekvienam vaikui – visiškam našlaičiui kartu su maitintojo netekimo pensija mokamos dvigubo dydžio kompensacijos.

8. Padidinti nuo 1991 m. liepos 1 d. socialinę pašalpą, mokamą šeimoms pagal Lietuvos Respublikos Vyriausybės 1991 m. vasario 22 d. nutarimą Nr. 73 „Dėl gyventojų papildomų išlaidų, susijusių su būtiniausių prekių kainų padidinimu, kompensavimo“ bei Lietuvos Respublikos Vyriausybės 1991 m. kovo 22 d. nutarimą Nr. 103 „Dėl papildomų socialinių garantijų studentams“ (Žin., 1991, Nr. 11-299), ir nustatyti, kad socialinė pašalpa kiekvienam vaikui iki 16 (moksleiviui – iki 18) metų sudaro 40 procentų skirtumą tarp 380 rublių ir vidutinių pajamų, tenkančių vienam šeimos nariui (arba prie anksčiau paskirtos socialinės pašalpos pridedami 72 rubliai). Šią pašalpą mokėti ir skirti šeimoms, kurių vidutinės pajamos vienam šeimos nariui yra mažesnės už valstybės remiamas pajamas, t. y. 180 rublių per mėnesį.

Pilnamečiams pašalpos gavėjams – vyresniems kaip 18 metų ir negaunantiems stipendijų (tarp jų socialinių) dieninio skyriaus studentams bei moksleiviams, studentų šeimos sutuoktiniams, motinoms, auginančioms tris ir daugiau vaikų, nedirbantiems motinai arba tėvui, slaugantiems sergantį šeimos narį, I ir II grupės invalidą arba vaiką invalidą, mokama socialinė pašalpa, sudaranti 40 procentų skirtumą tarp 255 rublių ir vidutinių pajamų vienam šeimos nariui, jeigu jos yra mažesnės kaip 180 rublių per mėnesį.

Socialinė pašalpa motinoms, auginančioms tris ir daugiau vaikų, mokama tuo atveju, kai nė vienas iš vaikų nėra jaunesnis kaip trejų metų amžiaus.

Ši pašalpa nuo 1991 m. liepos 1 d. mokama taip pat vienam iš nedirbančių tėvų, jeigu jie yra I arba II grupės invalidai ir turi vaikų iki 16 (moksleivių – iki 18) metų. Šeimos, turinčios teisę, be šios pašalpos, gauti ir socialinę pašalpą daugiavaikei motinai, gauna tik kurią nors vieną pašalpą.

Socialinės pašalpos dydžių lentelė pateikiama šio nutarimo 9 priedėlyje.

9. Mokėti nuolat gyvenančioms Lietuvos Respublikoje šeimoms, negaunančioms 8 punkte numatytos socialinės pašalpos, minimalią socialinę pašalpą – po 80 rublių per mėnesį kiekvienam vaikui iki l6 (dieninės bendrojo lavinimo mokyklos moksleiviams – iki 18) metų nepriklausomai nuo šeimos pajamų, laikantis šios tvarkos:

9. l. minimalią socialinę pašalpą savo darbuotojų (taip pat dirbančių pagal darbo sutartį ir narių, gaunančių atlyginimą už darbą) ir besimokančių atsitraukus nuo darbo asmenų šeimoms iš priskaičiuotų valstybiniam socialiniam draudimui lėšų turi mokėti valstybinės, kooperatinės ir visuomeninės įmonės, įstaigos, organizacijos, individualios (personalinės) įmonės, ūkinės bendrijos, akcinės bendrovės ir individualūs ūkiai. Išmokėtos sumos nustatytąja tvarka kompensuojamos valstybinio socialinio draudimo biudžetui iš savivaldybių biudžetų lėšų;

9.2. minimalią socialinę pašalpą šeimai turi mokėti motinos darbovietė arba mokymo įstaiga, o jeigu motina nedirba ir nesimoko, – tėvo darbovietė arba mokymo įstaiga;

9.3. nedirbančių ir nesimokančių asmenų, privačių įmonių savininkų bei ūkininkų, taip pat įmonių ir organizacijų, kuriose nėra priskaitomos valstybinio socialinio draudimo įmokos, darbuotojų (narių) šeimoms (motinai arba tėvui) minimalią socialinę pašalpą turi mokėti savivaldybės arba pagal susitarimą – miestų (rajonų) valstybinio socialinio draudimo skyriai;

9.4. minimali socialinė pašalpa šeimoms įforminama atskiru žiniaraščiu ir mokama kas mėnesį nustatytu socialinės pašalpos mokėjimo laiku paprastai kartu su kitomis motinai arba tėvui priklausančiomis išmokomis (darbo užmokesčiu, pensija ir pan.).

Už dalį mėnesio mokama atitinkama minimalios socialinės pašalpos suma (proporcingai to mėnesio dienų, už kurias ši pašalpa priklausė, skaičiui);

9.5. dėl laiku nepaskirtos ir negautos minimalios socialinės pašalpos šeima (motina arba tėvas) gali kreiptis per tris mėnesius, praėjusius po to mėnesio, už kurį ši pašalpa priklausė. Minimalios socialinės pašalpos sumos, laiku neišmokėtos dėl jas mokančių įmonių, įstaigų ir organizacijų kaltės, išmokamos už praėjusį laikotarpį be jokių apribojimų vienu kartu;

9.6. minimali socialinė pašalpa skiriama ir mokama pagal motinos arba tėvo (globėjos, globėjo) pareiškimą. Visus pašalpai skirti reikalingus duomenis (apie šeimos sudėtį ir pan.) turi pateikti ir dokumentais įrodyti bei savo parašu patvirtinti pareiškėjas. Pažymos iš savivaldybės butų ūkio tarnybos pristatyti nereikia. Prireikus šios pažymos iš nurodytosios tarnybos paprašo įmonė, įstaiga ar organizacija, skirianti pašalpą. Šiuo atveju savivaldybės butų ūkio tarnyba privalo išduoti pažymą;

9.7. minimali socialinė pašalpa šeimoms mokama už tikruosius, įvaikintus ir paimtus į globą (rūpybą) vaikus, taip pat posūnius ir podukras.

Ši pašalpa nemokama visiškai valstybės išlaikomiems vaikams ir moksleiviams, gaunantiems mokymo įstaigose nemokamą maitinimą bei nustatytas lėšų sumas drabužiams įsigyti. Nurodytiems vaikams ir moksleiviams turi būti išduodami maistpinigiai už tas dienas, kurias jie nemokamo maitinimo negauna.

10. Nustatyti, kad:

10.1. į šeimos pajamas, skiriant socialinę pašalpą nuo 1991 m. liepos 1 d., neįskaitomos fizinių asmenų pajamų mokesčio ir vieno procento dydžio valstybinio socialinio draudimo įmokų sumos.

Įmonės, įstaigos ir organizacijos, išduodamos pažymas apie darbuotojų pajamas, reikalingas socialinei pašalpai nuo 1991 m. liepos 1 d. ir vėliau skirti, turi nurodyti darbo užmokesčio ir kitų išmokų sumas be šių atskaitymų.

Skiriant socialinę pašalpą, į šeimos pajamas įskaitoma minimali socialinė pašalpa (80 rublių);

10.2. šeimos narių pajamos, gautos valiuta, perskaičiuojamos rubliais pagal laikinąjį valiutos rinkos kursą, nustatytą Lietuvos Respublikos Vyriausybės l99l m. balandžio 15 d. nutarime Nr. 136 „Dėl Lietuvos Respublikos laikinojo valiutos fondo ir atskaitymų konvertuojama valiuta įstatymo įgyvendinimo“ (Žin., 1991, Nr. 14-380).

11. Suteikti miestų ir rajonų savivaldybėms teisę prireikus spręsti klausimą dėl socialinės pašalpos skyrimo ir mokėjimo mažai aprūpintoms šeimoms, kurioms ši pašalpa nėra numatyta galiojančiuose normatyviniuose aktuose, taip pat teisę atskirais atvejais neskirti pašalpos arba sustabdyti jos mokėjimą šeimoms, turinčioms papildomų pajamų, kurių jos nedeklaravo, kreipdamosi dėl socialinės pašalpos skyrimo.

12. Įsigaliojus šiame nutarime numatytoms papildomoms socialinėms garantijoms, nebeteikti nuo 1991 m. liepos 1 d. iš dalies nemokamo maitinimo bendrojo lavinimo mokyklų moksleiviams, o nuo 1991 m. rugpjūčio 1 d. – nemokamo vaikų iki dvejų metų maitinimo daugiavaikėms ir mažai aprūpintoms šeimoms.

Ryšium su tuo pripažinti netekusiais galios Lietuvos Respublikos Vyriausybės 1991 m. balandžio 29 d. nutarimą Nr. 159 „Dėl bendrojo lavinimo mokyklų moksleivių maitinimui skiriamų dotacijų panaudojimo tvarkos“ – nuo 1991 m. liepos 1 d., Lietuvos Respublikos Vyriausybės 1991 m. vasario 22 d. nutarimo Nr. 72 „Dėl valstybės reguliuojamų ir sutartinių ne maisto prekių kainų perskaičiavimo“ (Žin., 1991, Nr. 7-211) 7 punktą, kiek tai liečia vaikiško asortimento prekių gamybos dotavimą, nuo 1991 m. liepos 1 d., Lietuvos Respublikos Vyriausybės 1991 m. vasario 22 d. nutarimo Nr. 73 „Dėl gyventojų papildomų išlaidų, susijusių su būtiniausių prekių kainų padidėjimu, kompensavimo“ (Žin., 1991, Nr. 7-212) 5 punktą – nuo 1991 m. rugpjūčio 1 d. ir iš dalies pakeisti Lietuvos Respublikos Vyriausybės 1991 m. gegužės 17 d. potvarkio Nr. 314p 3 punktą, išbraukiant iš jo žodžius „bendrojo lavinimo mokyklų“.

13. Pavesti Finansų ministerijai:

13.1. skirti lėšų iš 1991 metų Lietuvos valstybės biudžeto biudžetinių įstaigų ir organizacijų darbuotojų darbo užmokesčiui didinti, laikantis šio nutarimo 2.1 punkte nustatytos tvarkos (papildomai prie lėšų, skirtų vadovaujantis Lietuvos Respublikos Vyriausybės 1991 m. gegužės 17 d. potvarkiu Nr. 314p) ir įvertinus vidutinio darbo užmokesčio padidinimą atskiroms negamybinės infrastruktūros šakoms pagal tarpšakinę darbo užmokesčio diferenciaciją bei Lietuvos Respublikos Vyriausybės aprobuotas racionalias proporcijas, rodančias darbuotojų kvalifikaciją;

13.2. iki 1991 m. liepos 1 d. paskirstyti ministerijoms, departamentams, kitoms valstybinėms tarnyboms ir savivaldybėms šio nutarimo 13.1 punkte numatytas lėšas;

13.3. perduoti iš Lietuvos valstybės biudžeto miestų ir rajonų savivaldybėms lėšas (330 mln. rublių), kurių reikia šiame nutarime nustatytai socialinei pašalpai mokėti;

13.4. skirti papildomų asignavimų iš Lietuvos valstybės biudžeto miestų ir rajonų savivaldybėms (proporcingai gyventojų skaičiui) socialiai remtinų asmenų materialinei būklei gerinti;

13.5. kartu su kitomis suinteresuotomis ministerijomis iki 1992 m. sausio 1 d. parengti ir pateikti Lietuvos Respublikos Vyriausybei pasiūlymus dėl bendros gyventojų pajamų deklaravimo sistemos įgyvendinimo Respublikoje;

13.6. panaudoti papildomai gaunamas Lietuvos valstybės biudžeto lėšas ir netekusius paskirties asignavimus šiame nutarime numatytoms priemonėms finansuoti.

14. Pavesti Socialinės apsaugos ministerijai, Kultūros ir švietimo ministerijai, Sveikatos apsaugos ministerijai, Vidaus reikalų ministerijai, suderinus su Finansų ministerija, peržiūrėti nuo naujų kainų įvedimo datos maitinimo išlaidų normas.

LIETUVOS RESPUBLIKOS

MINISTRAS PIRMININKAS	G. VAGNORIUS

Lietuvos Respublikos Vyriausybės

1991 m. birželio 27 d. nutarimo Nr. 250

1 priedėlis

Biudžetinių įstaigų ir organizacijų darbuotojų (išskyrus nurodytų šio nutarimo 2–8 priedėliuose) tarnybiniai atlyginimai

(rubliais)

Pareigos	Mėnesiniai tarnybiniai atlyginimai	Skaičiuotinas vidurkis, kuriuo vadovaujamasi nustatant darbo apmokėjimo fondą
Įstaigų ir organizacijų vadovai	580–950	765
Skyrių (sektorių, kitų padalinių) viršininkai, vedėjai	480–800	640
Specialistai su aukštuoju mokslu iš jų specialistai, kurių mokymo trukmė pagal mokymo planus stacionare šešeri ir daugiau su specialiuoju viduriniu mokslu	430–750 430–950 330–650	535 600 435
Tarnautojai, išskyrus vadovus ir specialistus	255–600	360
Darbininkai (su mėnesiniu tarnybiniu atlyginimu), jaunesnysis medicinos personalas	255–550	350

Pastabos:

1. Vadovų pavaduotojų atlyginimai nustatomi 10–20 procentų mažesni negu vadovų.

2. Specialistams nustatytąja tvarka gali būti suteikiamos šios kategorijos: vyriausiasis (aukščiausiosios kategorijos) specialistas, vyresnysis (vadovaujantysis) specialistas, specialistas.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

2 priedėlis

Aukštųjų mokyklų profesorių ir dėstytojų tarnybiniai atlyginimai

(rubliais)

Pareigos	Mėnesiniai tarnybiniai atlyginimai priklausomai nuo mokslinio pedagoginio darbo stažo	Skaičiuotinas vidurkis, kuriuo vadovaujamasi nustatant darbo apmokėjimo fondą
iki 5 metų	nuo 5 iki 10 metų	nuo 10 iki 15 metų	daugiau kaip 15 metų
Katedros arba jai prilygstančio padalinio vedėjas mokslų daktaras, turintis profesoriaus vardą	830–900	850–950	900–1050	950–1100	965
neturintis mokslų daktaro laipsnio arba profesoriaus vardo	780–850	800–900	850–1000	900–1050	915
Profesorius mokslų daktaras	780–850	800–900	850–1000	900–1050	915
mokslų kandidatas	610–680	650–850	700–950	750–1000	805
Docentas mokslų kandidatas	610–680	650–850	700–950	750–1000	805
neturintis mokslo laipsnio	580–650	600–800	650–900	700–950	705
Vyresnysis dėstytojas mokslų kandidatas	580–650	600–800	650–900	700–950	705
neturintis mokslo laipsnio	530–600	550–750	600–850	650–900	655
Dėstytojas, asistentas mokslų kandidatas	530–600	550–750	600–850	650–900	655
neturintis mokslo laipsnio	500–570	520–700	520–700	520–700	565
Dėstytojas stažuotojas	430–550	–	–	–	470

Pastabos:

1. Profesoriams, docentams ir dėstytojams, einantiems fakultetų dekanų pareigas, nustatomi 200 rublių, o einantiems dekanų pavaduotojų pareigas – 150 rublių priedai prie tarnybinio atlyginimo.

2. Priėmus šį nutarimą, profesoriams, docentams ir dėstytojams lieka galioti ir kiti iki šiol gaunami priedai bei priemokos.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

3 priedėlis

Aukštųjų mokyklų vadovų atlyginimai

(rubliais)

Pareigos	Mėnesiniai tarnybiniai atlyginimai	Skaičiuotinas vidurkis, kuriuo vadovaujamasi nustatant darbo apmokėjimo fondą
Rektorius
profesorius arba mokslų daktaras docentas arba	1100–1500	1300
mokslų kandidatas	1000–1400	1200
Prorektorius mokymo arba mokslo reikalams profesorius arba mokslų daktaras docentas arba	950–1200	1075
mokslų kandidatas	900–1150	1025

Pastabos:

1. Aukštųjų mokyklų kitų padalinių ir kategorijų darbuotojams atlyginimai nustatomi pagal šio nutarimo 1 priedėlį ir 5 priedėlio II dalį.

2. Aukštosios mokyklos vadovo atlyginimą nustato aukštosios mokyklos taryba (senatas), vadovaudamasi šiuo nutarimu.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

4 priedėlis

Mokslo institucijų (institutų ir kitų mokslo įstaigų) darbuotojų tarnybiniai atlyginimai

(rubliais)

Pareigos	Mėnesiniai tarnybiniai atlyginimai	Skaičiuotinas vidurkis, kuriuo vadovaujamasi nustatant darbo apmokėjimo fondą
I. Vadovaujantys darbuotojai
Instituto ar kitos mokslo įstaigos direktorius (viršininkas)	850–1200	1025
Instituto ar kitos mokslo įstaigos filialo direktorius (viršininkas)	750–1100	925
Mokslinis sekretorius, mokslinio tyrimo skyriaus (poskyrio, laboratorijos) vedėjas (viršininkas)	550–1050	800
Tokio skyriaus mokslinio tyrimo sektoriaus (laboratorijos) vedėjas (viršininkas)	500–1000	750
II. Mokslo darbuotojai
Vyriausiasis mokslinis bendradarbis	600–1100	850
Vadovaujantysis mokslinis bendradarbis	550–1000	775
Vyresnysis mokslinis bendradarbis	500–950	725
Mokslinis bendradarbis	470–850	595
Jaunesnysis mokslinis bendradarbis	450 –700	535

Pastabos:

1. Mokslo institucijų vadovaujantiesiems darbuotojams, neturintiems mokslų daktaro laipsnio, nustatomi 10 procentų mažesni tarnybiniai atlyginimai.

2. Vyriausiojo mokslinio bendradarbio pareigoms skiriami asmenys, turintys mokslų daktaro laipsnį, o vadovaujančiojo ir vyresniojo mokslinių bendradarbių pareigoms – turintys mokslų kandidato laipsnį.

3. Mokslo institucijų kitų padalinių bei kategorijų darbuotojams tarnybiniai atlyginimai nustatomi pagal šio nutarimo 1 priedėlį.

4. Vadovų pavaduotojų tarnybiniai atlyginimai nustatomi 10–20 procentų mažesni negu vadovų.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

5 priedėlis

Valandiniai atlygiai už mokomuosius užsiėmimus

(rubliais)

Užsiėmimų rūšys	Valandiniai atlygiai

Profesoriams, mokslų daktarams	Docentams, mokslų kandidatams	neturintiems mokslo laipsnio ir mokslo vardo
I. Darbas su studentais ir aspirantais
Paskaitos, vadovavimas, konsultacijos ir užsiėmimai su aspirantais, stažuotojais, vadovavimas, konsultacijos ir recenzavimas rengiant studentų diplominius darbus	16	14	12
Kitos užsiėmimų rūšys	14	12	10
II. Darbas su klausytojais, turinčiais aukštąjį išsimokslinimą
Paskaitos, mokslinės-praktinės konferencijos, vadovavimas diplominiams darbams ir stažuotėms	20	16	14
Kitos užsiėmimų rūšys	16	14	12
III. Darbas su klausytojais, neturinčiais aukštojo išsimokslinimo
Dėstytojų kategorijos	Valandiniai atlygiai (rubliais)
Dėstytojai su aukštuoju mokslu	12
Kiti dėstytojai	9

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

6 priedėlis

Biudžetinių įstaigų ir organizacijų darbininkų tarifiniai atlygiai

(rubliais už valandą)

Kategorijos

I	II	III	IV	V	VI
Darbininkai	1,5	1,8	2,15	2,55	3	3,53

Pastaba. Aukštos kvalifikacijos darbininkams, dirbantiems atsakingus darbus, vietoj tarifinių atlygių galima nustatyti tarnybinį atlyginimą – iki 700 rublių per mėnesį.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

7 priedėlis

Ministerijų, aukštesniosios pakopos savivaldybių ir kitų valstybinių tarnybų darbuotojų tarnybiniai atlyginimai

(rubliais)

Ministerijos	Savivaldybės, kitos valstybinės tarnybos

mėnesiniai tarnybiniai atlyginimai	skaičiuotinas vidurkis, kuriuo vadovaujamasi nustatant darbo apmokėjimo fondą	mėnesiniai tarnybiniai atlyginimai	skaičiuotinas vidurkis, kuriuo vadovaujamasi nustatant darbo apmokėjimo fondą
Ministrai	1200	–	–	–
jų pirmieji pavaduotojai	1100	–	–	–
pavaduotojai	950–1050	1000	–	–
Departamentų ir valstybinių tarnybų prie Lietuvos Respublikos Vyriausybės vadovai	–	–	950–1050	1000
jų pavaduotojai	–	–	750–1000	875
Kitų valstybinių tarnybų (įstaigų) vadovai	–	–	850–1000	925
jų pavaduotojai	–	–	750–950	850
Valstybinių tarnybų miestų, rajonų savarankiškų įstaigų vadovai	–	–	680–950	815
Departamentų prie ministerijų ar ministerijos departamentų direktoriai	780–1000	890	–	–
Skyrių (valdybų) viršininkai, vedėjai	680–950	815	580–850	715
Specialistai	430–850	640	430–800	615
Tarnautojai, išskyrus vadovus ir specialistus	255–650	400	255–600	385
Darbininkai (su mėnesiniu tarnybiniu atlyginimu)	255–550	350	255–550	350

Pastabos:

1. Vadovų pavaduotojų, sektorių, kitų padalinių, esančių skyriuose (valdybose), viršininkų (vedėjų) tarnybiniai atlyginimai nustatomi 10–20 procentų mažesni negu vadovų.

2. Specialistams nustatytąja tvarka gali būti suteikiamos šios kategorijos: patarėjas, konsultantas, vyriausiasis specialistas, vyresnysis (vadovaujantysis) specialistas, specialistas.

3. Vadovų padėjėjų tarnybiniai atlyginimai nustatomi 20–30 procentų mažesni už vadovų.

4. Žemesniosios pakopos savivaldybių darbuotojų tarnybiniai atlyginimai nustatomi pagal šio nutarimo l priedėlį.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

8 priedėlis

Aukštesniosios pakopos savivaldybių valdžios ir valdymo organų vadovų tarnybiniai atlyginimai

Pareigos	Mėnesiniai tarnybiniai atlyginimai (rubliais)
Miestų tarybų pirmininkai, merai Vilniaus, Kauno	950
Klaipėdos, Šiaulių, Panevėžio	900
Alytaus, Marijampolės	850
Kitų miestų	800
Rajonų tarybų pirmininkai, valdytojai	850

Pastabos:

1. Lietuvos Respublikos Vyriausybė gali nustatyti vadovams (tarybų pirmininkams, merams, rajonų valdytojams) priedus prie tarnybinių atlyginimų.

2. Vadovų (tarybų pirmininkų, merų, rajonų valdytojų) pavaduotojų tarnybiniai atlyginimai nustatomi l0–20 procentų mažesni negu vadovų.

Jeigu tarybos pirmininkas dirba visuomeniniais pagrindais, jo etatinio pavaduotojo atlyginimas nustatomas tokio dydžio, kaip atitinkamo miesto mero ar rajono valdytojo pirmojo pavaduotojo tarnybinis atlyginimas.

3. Savivaldybių valdybų sekretorių tarnybiniai atlyginimai nustatomi l5–25 procentais mažesni negu vadovų.

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________

Lietuvos Respublikos Vyriausybės

1991 m. birželio 27 d. nutarimo Nr. 250

9 priedėlis

Socialinės pašalpos dydžių lentelė

(rubliais)

Pajamos vienam šeimos nariui	Socialinės pašalpos dydis vienam vaikui	Socialinės pašalpos dydis vienam gavėjui	Pajamos vienam šeimos nariui	Socialinės pašalpos dydis vienam vaikui	Socialinės pašalpos dydis vienam gavėjui	Pajamos vienam šeimos nariui	Socialinės pašalpos dydis vienam vaikui	Socialinės pašalpos dydis vienam gavėjui	Pajamos vienam šeimos nariui	Socialinės pašalpos dydis vienam vaikui	Socialinės pašalpos dydis vienam gavėjui
-	152,00	102,00	52,00	131,20	81,20	104,00	110,40	60,40	156,00	89,60	39,60
1,00	151,60	101,60	53,00	130,80	80,80	105,00	110,00	60,00	157,00	89,20	39,20
2,00	151,20	101,20	54,00	130,40	80,40	106,00	109,60	59,60	158,00	88,80	38,80
3,00	150,80	100,80	55,00	130,00	80,00	107,00	109,20	59,20	159,00	88,40	38,40
4,00	150,40	100,40	56,00	129,60	79,60	108,00	108,80	58,80	160,00	88,00	38,00
5,00	150,00	100,00	57,00	129,20	79,20	109,00	108,40	58,40	161,00	87,60	37,60
6,00	149,60	99,60	58,00	128,80	78,80	110,00	108,00	58,00	162,00	87,20	37,20
7,00	149,20	99,20	59,00	128,40	78,40	111,00	107,60	57,60	163,00	86,80	36,80
8,00	148,80	98,80	60,00	128,00	78,00	112,00	107,20	57,20	164,00	86,40	36,40
9,00	148,40	98,40	61,00	127,60	77,60	113,00	106,80	56,80	165,00	86,00	36,00
10,00	148,00	98,00	62,00	127,20	77,20	114,00	106,40	56,40	166,00	85,60	35,60
11,00	147,60	97,60	63,00	126,80	76,80	115,00	106,00	56,00	167,00	85,20	35,20
12,00	147,20	97,20	64,00	126,40	76,40	116,00	105,60	55,60	168,00	84,80	34,80
13,00	146,80	96,80	65,00	126,00	76,00	117,00	105,20	55,20	169,00	84,40	34,40
14,00	146,40	96,40	66,00	125,60	75,60	118,00	104,80	54,80	170,00	84,00	34,00
15,00	146,00	96,00	67,00	125,20	75,20	119,00	104,40	54,40	171,00	83,60	33,60
16,00	145,60	95,60	68,00	124,80	74,80	120,00	104,00	54,00	172,00	83,20	33,20
17,00	145,20	95,20	69,00	124,40	74,40	121,00	103,60	53,60	173,00	82,80	32,80
18,00	144,80	94,80	70,00	124,00	74,00	122,00	103,20	53,20	174,00	82,40	32,40
19,00	144,40	94,40	71,00	123,60	73,60	123,00	102,80	52,80	175,00	82,00	32,00
20,00	144,00	94,00	72,00	123,20	73,20	124,00	102,40	52,40	176,00	81,60	31,60
21,00	143,60	93,60	73,00	122,80	72,80	125,00	102,00	52,00	177,00	81,20	31,20
22,00	143,20	93,20	74,00	122,40	72,40	126,00	101,60	51,60	178,00	80,80	30,80
23,00	142,80	92,80	75,00	122,00	72,00	127,00	101,20	51,20	179,00	80,40	30,40
24,00	142,40	92,40	76,00	121,60	71,60	128,00	100,80	50,80	180,00	80,00	30,00
25,00	142,00	92,00	77,00	121,20	71,20	129,00	100,40	50,40	181,00	80,00	-
26,00	141,60	91,60	78,00	120,80	70,80	130,00	100,00	50,00	182,00	80,00	-
27,00	141,20	91,20	79,00	120,40	70,40	131,00	99,60	49,60	183,00	80,00	-
28,00	140,80	90,80	80,00	120,00	70,00	132,00	99,20	49,20	184,00	80,00	-
29,00	140,40	90,40	81,00	119,60	69,60	133,00	98,80	48,80	185,00	80,00	-
30,00	140,00	90,00	82,00	119,20	69,20	134,00	98,40	48,40	186,00	80,00	-
31,00	139,60	89,60	83,00	118,80	68,80	135,00	98,00	48,00	187,00	80,00	-
32,00	139,20	89,20	84,00	118,40	68,40	136,00	97,60	47,60	188,00	80,00	-
33,00	138,80	88,80	85,00	118,00	68,00	137,00	97,20	47,20	189,00	80,00	-
34,00	138,40	88,40	86,00	117,60	67,60	138,00	96,80	46,80	190,00	80,00	-
35,00	138,00	88,00	87,00	117,20	67,20	139,00	96,40	46,40	191,00	80,00	-
36,00	137,60	87,60	88,00	116,80	66,80	140,00	96,00	46,00	192,00	80,00	-
37,00	137,20	87,20	89,00	116,40	66,40	141,00	95,60	45,60	193,00	80,00	-
38,00	136,80	86,80	90,00	116,00	66,00	142,00	95,20	45,20	194,00	80,00	-
39,00	136,40	86,40	91,00	115,60	65,60	143,00	94,80	44,80	195,00	80,00	-
40,00	136,00	86,00	92,00	115,20	65,20	144,00	94,40	44,40	196,00	80,00	-
41,00	135,60	85,60	93,00	114,80	64,80	145,00	94,00	44,00	197,00	80,00	-
42,00	135,20	85,20	94,00	114,40	64,40	146,00	93,60	43,60	198,00	80,00	-
43,00	134,80	84,80	95,00	114,00	64,00	147,00	93,20	43,20	199,00	80,00	-
44,00	134,40	84,40	96,00	113,60	63,60	148,00	92,80	42,80	200,00	80,00	-
45,00	134,00	84,00	97,00	113,20	63,20	149,00	92,40	42,40	201,00	80,00	-
46,00	133,60	83,60	98,00	112,80	62,80	150,00	92,00	42,00	202,00	80,00	-
47,00	133,20	83,20	99,00	112,40	62,40	151,00	91,60	41,60	203,00	80,00	-
48,00	132,80	82,80	100,00	112,00	62,00	152,00	91,20	41,20	204,00	80,00	-
49,00	132,40	82,40	101,00	111,60	61,60	153,00	90,80	40,80	205,00	80,00	-
50,00	132,00	82,00	102,00	111,20	61,20	154,00	90,40	40,40	206,00	80,00	-
51,00	131,60	81,60	103,00	110,80	60,80	155,00	90,00	40,00	207,00	80,00	-

LIETUVOS RESPUBLIKOS VYRIAUSYBĖS

VADOVYBĖS VALDYBOS VIRŠININKAS	K. ČILINSKAS

______________